
Maahanmuuton tulevaisuus 2020 
- työryhmän ehdotus visioksi 

Kansainvälistyvässä Suomessa arvostetaan moninaisuutta. 
Yhdenvertaisuus ja tasa-arvo kuuluvat kaikille. 

Maahanmuutto edistää väestön hyvinvointia 
ja vahvistaa Suomen kilpailukykyä. 

Maahanmuuttajat voivat hyödyntää osaamistaan 
ja osallistua yhteiskunnan rakentamiseen. 

Maahanmuutto on ennakoitua ja hallittua. 

Lukijalle 

Maahanmuuton tulevaisuus 2020 -strategian tavoitteena on viitoittaa tietä 
aktiivisemmalle ja ennakoivammalle maahanmuuttopolitiikalle. Strategia luotsaa kohti 
tulevaa vuosikymmentä tilanteessa, jossa liikkuvuus lisääntyy, väestörakenne muuttuu 
ja moninaisuus yhteiskunnassamme lisääntyy. 

Asettaessaan suuntaviivat tulevaisuuden maahanmuuttopolitiikalle strategia pyrkii 
nostamaan maahanmuuttokysymykset asemaan, joka niille yhteiskuntapolitiikassamme 
kuuluu. Tämä on elintärkeää, kun lähivuosina ratkomme esimerkiksi maan taloutta, 
kilpailukykyä ja huoltosuhdetta koskevia kysymyksiä. 

Suomi tarvitsee osaavia työntekijöitä, mutta se ei yksin riitä. Maassa jo olevien 
maahanmuuttajien työllisyysastetta on kyettävä nostamaan. Heidät on otettava mukaan 
rakentamaan yhteistä tulevaisuuttamme. 

Strategian laadintaan on osallistunut niin poliitikkoja, virkamiehiä, tutkijoita kuin 
työelämän ja kansalaisjärjestöjen edustajia. Yhteistyö on ollut omiaan herättämään 
uudenlaista vuoropuhelua maahanmuuttopolitiikasta ja luomaan entistä tiiviimpiä 
yhteyksiä eri toimijoiden välille. Strategian toimeenpano edellyttää yhteistyön 
jatkamista. Onnistuminen on kiinni paitsi yhteiskunnan toimista myös jokaisesta meistä. 


Maahanmuutto ja liikkuvuus 

Käsitteet maahanmuutto ja liikkuvuus saatetaan eri yhteyksissä ymmärtää eri 
tavoin. Tässä asiakirjassa näitä käsitteitä käytetään yleiskielisesti ja laajasti 
tarkoittamaan kaikkea rajojen yli tapahtuvaa liikkumista ja muuttoa. 

1 Maahanmuuton nykytila 

1.1 Lyhyessä ajassa maahanmuuttomaaksi 

Suomi on globalisaation myötä tullut osaksi yhä liikkuvampaa maailmaa. Sotien 
jälkeisen ajan maastamuuttomaasta on suhteellisen lyhyessä ajassa tullut 
maahanmuuttomaa. Maahanmuuttajien määrä on lähes kaksinkertaistunut Suomessa 
2000-luvulla. Maahamme muutti vuonna 2011 ulkomailta 29 500 henkilöä, mikä on 
enemmän kuin koskaan aiemmin Suomen itsenäisyyden aikana. 


Luonnollinen väestönlisäys, nettomaahanmuutto 
ja väkiluvun muutos Suomessa 1971-2011 

35 000 



Suomessa asui vuoden 2011 lopussa noin 183 000 ulkomaan kansalaista. Ulkomaista 
syntyperää olevia henkilöitä, joiden joukossa on myös Suomen kansalaisuuden saaneita, 
maassamme asui samana ajankohtana vakituisesti 257 000, mikä on noin 5 % väestöstä. 
Heistä noin 220 000 oli syntynyt ulkomailla ja noin 37 500 Suomessa. Ulkomaista 
syntyperää olevista 59 % oli taustaltaan eurooppalaisia, 23 % aasialaisia ja 12 % 
afrikkalaisia. 


Suurimmat ulkomaista syntyperää olevat ryhmät 2011 


Taustamaa 



Lähde: Tilastokeskus 

Muihin Pohjoismaihin ja useimpiin 
Euroopan maihin verrattuna 
ulkomaalaisten määrä on Suomessa 
edelleen vähäinen. Syinä tähän ovat 
muun muassa vähäinen ulkomaisen 
työvoiman tarpeemme sekä harvinaiset 
kielemme ja syrjäinen sijaintimme. 
Seuraamalla maahanmuuton kehitystä 
muualla Suomen on mahdollista ottaa 
oppia niin toisten onnistumisista kuin 
virheistäkin. 


Ulkomaalalstaustalsten osuudet väestöstä 
Pohjoismaissa 2011 



■ Syntynyt kyseisessä 
maassa, molemmat 
vanrtemmat syntyneet 
ulcomalla 

■Syntynyt ulkomailla 


Lähde. Tilastokeskus 


1.2 Maahanmuutto on monimuotoistunut 


Pääasialliset syyt muuttaa Suomeen ovat 
perhe, opiskelu ja työnteko. Yli puolet 
maahanmuuttajista tulee EU:n 
ulkopuolelta (niin kutsutut kolmansien 
maiden kansalaiset). Myös EU:n jäsen¬ 
maista muutetaan Suomeen selvästi 
aiempaa enemmän. Kolmansien maiden 
kansalaisia ja EU:n kansalaisia koskevat 
erilaiset maahantulon ja oleskelun 
edellytykset sekä lupakäytännöt. ^ 

Kolmansien maiden kansalaisille 
myönnettyjen ensimmäisten 

oleskelulupien määrä on ollut 2000- 
luvun puolivälistä lähtien 12 800 - 19 
600 vuodessa. Vuonna 2011 
Maahanmuuttovirasto myönsi 17 683 
ensimmäistä oleskelulupaa muulla kuin 
kansainvälisen suojelun perusteella ja 
poliisi noin 60 000 jatkolupaa. Eniten 
oleskelulupia myönnettiin Venäjän, 
Intian ja Kiinan kansalaisille. 


^ Suomeen EU:n ulkopuolelta tulevat ulkomaalaiset tarvitsevat yleensä oleskeluluvan pitkäaikaista 
oleskelua tai työntekoa varten Suomessa. EU:n kansalaiset voivat tietyin edellytyksin oleskella Suomessa 
rekisteröimättä oleskeluoikeuttaan enintään kolme kuukautta. Tämän jälkeen heidän on rekisteröitävä 
oleskelunsa Suomessa. 


EU:n kansalaisten rekisteröinnit 
ja kolmansien maiden kansalaisille 
myönnetyt oleskeluluvat 2011 


Paluumuuttoja 
suomalainen 
syntyperä 
635/2%_ 



I EU;n kansalaiset 
^ kolmansien maiden kansalaiset 
Yhteensä: 33 325 

* Ensimmäisen oleskeluluvan saaneet turvapaikanhakijat (1271}ja 
maahan saapuneet kiintiöpakolaiset (742). 

** Kohta "Muut perusteet" koostuu mm. adoption, au pair^ijoituksen, 
seurustelusuhteen, ihmiskaupan uhrin ja yksilöllisten syiden 
perusteella haetuista oleskeluluvista. 

Lähde: Sisäasiainministeriö 

EU:n kansalaisten ja heidän perheenjäsentensä vapaan liikkuvuuden vuoksi on vaikea 
saada täsmällistä tietoa erityisesti tilapäisesti EU:n jäsenmaista Suomeen muuttaneista. 
Vuonna 2011 noin 13 600 EU:n kansalaista muutti Suomeen pidemmäksi aikaa ja 
rekisteröi oleskelunsa. Tilapäisesti Suomessa arvioidaan olevan töissä noin 50 000 EU:n 
kansalaista.^ He tulevat pääasiassa Virosta ja muilta lähialueilta. 

Kansainväliset sopimukset ja kansallinen lainsäädäntö velvoittavat Suomea antamaan 
kansainvälistä suojelua sitä tarvitseville. Suomeen on saapunut 2000-luvulla 
1 500 - 6 000 turvapaikanhakijaa vuodessa. Turvapaikanhakijoiden määrä vaihtelee 
vuosittain pääasiassa eri puolilla maailmaa tapahtuvien konfliktien vuoksi. Esimerkiksi 
Afganistanin, Irakin ja Somalian sekä viimeisimpänä Syyrian tilanteet ovat näkyneet 
turvapaikanhakijamäärien kasvuna eri puolilla maailmaa, myös Suomessa. 
Hakijamäärät Suomessa ovat muihin Pohjoismaihin ja useisiin Euroopan maihin 
verrattuna kuitenkin pienet. 

Turvapaikkamenettelyssä luvan saaneiden lisäksi Suomi antaa kansainvälistä suojelua 
myös YK:n pakolaisjärjestö UNHCRm esityksestä kiintiöpakolaisina uudelleen 
sijoitettaville henkilöille. Pakolaiskiintiön määrä on vuodesta 2001 ollut 750 henkilöä 
vuodessa. Eduskunta vahvistaa kiintiön suuruuden vuosittain hyväksyessään valtion 
talousarvion. Kansainvälistä suojelua voidaan myöntää myös Suomessa jo suojelua 
saavien perheenjäsenille. 


1.3 Maahanmuutto vaikuttaa yhteiskuntaamme ja sen 
väestörakenteeseen 


Vaikka Suomi ei ole koskaan ollut 
yksikulttuurinen, on maamme tänä 
päivänä moninaisempi kuin koskaan 
ennen. Maahanmuuton myötä Suomeen 
on syntynyt uusia etnisiä, kielellisiä, 
kulttuurisia ja uskonnollisia 
vähemmistöjä. Ne tuovat 

yhteiskuntaamme ja kulttuuriimme 
uudenlaisia vaikutteita. 

Pysyvä maahanmuutto vaikuttaa 
myönteisesti väestömme 

ikärakenteeseen. Suomeen muuttavat 
ulkomaalaiset ovat pääosin nuoria 
aikuisia ja monet heistä perustavat 
perheen täällä. 


Väestö iän, kielen ja sukupuolen mukaan 2011 

iki) 

100 

90 

80 

70 

60 

40 

30 

20 

10 

3% 2 % 1% 0% 1% 2 % 3K 

mirhrt naiset 



Lähde: Tiloitokeskus 



^ Arvio, johon sisältynee myös Suomeen pidemmäksi aikaa muuttaneita ja oleskeluoikeutensa 
rekisteröineitä EU:n kansalaisia. 

Maahanmuutto ei kohdistu tasaisesti Suomen eri alueille. Pääosa maahanmuuttajista 
asuu suurimmissa kaupungeissa. Pääkaupunkiseudulla jo joka kymmenes asukas on 
maahanmuuttajataustainen. Maahanmuuttajat liikkuvat paljon myös maan sisällä. 
Tulevaisuudessa väestökehitys saattaa joillakin alueilla olla pitkälti maahanmuuton 
varassa. 


1.4 Maahanmuuttajien kotoutuminen Suomeen 

Suomen ensimmäinen kotouttamista koskeva lainsäädäntö tuli voimaan vuonna 1999. 
Vuonna 2009 aloitettiin lain kokonaisuudistus, ja uusi kotoutumislaki tuli voimaan 
syyskuun alussa 2011. Kotoutumislain mukaan hallituskauden alussa tulee laatia valtion 
kotouttamisohjelma ja ensimmäinen ohjelma hyväksyttiinkin vuonna 2012. Ohjelmassa 
tarkastellaan maahanmuuttajaväestön tarpeita läpäisyperiaatteella kaikilla politiikan 
aloilla, etenkin työllisyys-, koulutus-, asumis- sekä sosiaali- ja terveyspalveluissa. 
Vuoteen 2015 ulottuvassa ohjelmassa keskeinen tavoite on maahanmuuttajien 
osallisuuden lisääminen. 

Maahanmuuttajien työttömyysaste on Suomessa kolminkertainen kantaväestöön 
verrattuna. Myös riski joutua työttömäksi on maahanmuuttajilla suurempi kuin muulla 
väestöllä. Työllisyysaste kuitenkin paranee Suomessa asutun ajan kuluessa ja vastaa 
pitkällä aikavälillä kantaväestöä. 



Vuonna 2011 työ- ja elinkeinotoimistojen asiakkaina oli yhteensä 15 600 työttömäksi 
työnhakijaksi luettavaa kotoutumistukea saavaa maahanmuuttajaa, minkä lisäksi 
työvoiman ulkopuolella olevia maahanmuuttajia asioi kunnallisissa 
kotoutumispalveluissa. 

1.5 Maahanmuuttoon suhtaudutaan varautuneesti 

Suomi on maahanmuuttomaana nuori, mikä osaltaan selittänee sitä, että suomalaisten 
asenteita maahanmuuttoon ovat hallinneet varsin kielteiset mielikuvat, joissa 
kansainvälistyminen ja maahanmuutto nähdään uhkana kansalliselle kulttuurille. 
Kaikkeen maahanmuuttoon ei kuitenkaan suhtauduta yhtä varautuneesti. Perinteisesti 
työperusteiseen maahanmuuttoon on suhtauduttu myönteisimmin. Myös esimerkiksi 
henkilön sukupuoli, ikä, koulutus ja asuinpaikka vaikuttavat siihen, miten hän suhtautuu 

o 

maahanmuuttoon ja maahanmuuttajiin. 

Elinkeinoelämän valtuuskunnan tutkimuksen mukaan asenteet ovat 2000-luvulla 
kuitenkin jossain määrin lientyneet. Tästä huolimatta yli puolet suomalaisista oli sitä 
mieltä, että suomalaista kulttuuria tulisi varjella kansainvälistymiseltä. Siinäkin 
tapauksessa, että maahanmuuton tarvetta perusteltiin väestön ikääntymisellä ja 
huoltosuhteen muutoksella, vain noin kolmannes olisi ollut halukas helpottamaan 
ulkomaalaisten muuttoa Suomeen."^ 

Sekä Suomessa että EU-tasolla tehdyt tutkimukset, esimerkiksi vuosittaiset 
viharikostutkimukset, kertovat maahanmuuttajien arkipäivässä esiintyvästä syrjinnästä 
ja rasismista.^ Rasismiin ja syrjintään liittyvät kokemukset vaikuttavat kielteisesti paitsi 
maahanmuuttajien arkeen, myös laajemmin koko suomalaiseen yhteiskuntaan.^ 


MAAHANMUUTTOPOLITIIKAN VALMISTELUN VIITEKEHYS 

Suomen perustuslain perusoikeussäännökset, EU:n lainsäädäntö ja Suomen ratifioimat kansainväliset 
sopimukset asettavat reunaehdot maahanmuuttopolitiikan valmistelulle. 

Kansalliseen maahanmuuttopolitiikkaan ja -lainsäädäntöön vaikuttaa erityisesti EU:n turvapaikka- ja 
maahanmuuttopolitiikka, jonka valmisteluun Suomi aktiivisesti osallistuu. 

Kansallisesti maahanmuuttopolitiikka liittyy useisiin muihin politiikkoihin, erityisesti työvoima-, 
sosiaali- ja terveys-, koulutus- ja kielipolitiikkaan. Käynnissä olevat valtakunnalliset uudistukset, kuten 
esimerkiksi kuntauudistus, vaikuttavat myös maahanmuuttopolitiikkaan. 


^Maahanmuuttajat suomalaisten näkökulmasta - Asennemuutokset 1987-2007; Jaakkola; 2009. 

Ovi raottuu — suomalaisten maahanmuuttoasenteet 2012; Elinkeinoelämän valtuuskunnan julkaisema 
EVA analyysi No 22; 2012. 

^ Esimerkiksi Racism and ethnic discrimination. Julkaisussa EU-MIDIS Data in Focus Report 6: 
Minorities as Victims of Crime; EU:n perusoikeusvirasto; 2012. Maahanmuuttajien terveys ja hyvinvointi 
- Tutkimus venäläis-, somalialais- ja kurditaustaisista Suomessa; Terveyden ja hyvinvoinnin laitos; 2012. 
^Esimerkiksi Rasismi. Oppeja, asenteita, toimintaa ja seurauksia. Teoksess^t Suomalainen vieraskirja. 
Kuinka käsitellä monikulttuurisuutta; Rastas, Huttunen & Löytty; 2005. Rasistinen Suomi; Puuronen; 


2011 . 

2 Kohti 2020-lukua 

2.1 Liikkuvuus lisääntyy 

Globaali liikkuvuus lisääntyy myös 
tulevaisuudessa. Sen taustalla on 
monenlaisia syitä kuten toimeentulon 
hankkiminen, perhe, opinnot ja muut 
uudet mahdollisuudet. Myös köyhyys, 
erilaiset konfliktit, luonnonkatastrofit 
sekä ilmastonmuutoksen aiheuttamat 
ilmiöt voivat sysätä ihmisiä lii kk eelle. 
Liikkuvuus onkin luonteeltaan 
arvaamatonta ja siksi usein vaikeasti 
ennakoitavaa. 


Myös Suomeen suuntautuva liikkuvuus lisääntyy ja saa uusia muotoja. Suomeen tullaan 
ja täältä lähdetään muualle entistä useammin, myös lyhytaikaisesti. Erään arvion 
mukaan Suomessa on vuonna 2020 noin 345 000 ulkomaan kansalaista,^ mikä on lähes 
kaksinkertainen määrä nykyiseen verrattuna. 

Liikkuvuus tuo mukanaan sekä mahdollisuuksia että haasteita. Mahdollisuudet liittyvät 
läheisesti huoltosuhteen muutokseen ja yhteiskunnan moninaistumiseen. Samalla on 
kuitenkin varauduttava vastaamaan lisääntyvän liikkuvuuden aiheuttamiin 
yhteiskunnallisiin muutoksiin. Maahanmuuttopolitiikkamme onnistuminen riippuu 
paitsi meistä itsestämme myös kehityksestä muualla maailmassa, erityisesti Euroopassa. 


Ulkomaan kansalaisten määrä 2000 - 2040 



2000 2010 2020 2030 2040 

Lahd6: Tii^stoMskus/P. Myrskytä 


2.2 Huoltosuhde muuttuu 

Työmarkkinoilta eläköityvät ikäluokat 
ovat lähivuosina huomattavasti 
työelämään tulevia ikäluokkia 
suurempia. Tilanne on kriittisin sosiaali- 
ja terveysalalla. Samanaikaisesti kun 
nuorisoikäluokkien koko pienenee, 
palvelujen tarvitsijoita on yhä enemmän. 
Kehitys koskee koko Eurooppaa, mutta 
Suomi kohtaa tämän muutoksen ennen 
muita Länsi-Euroopan maita. 


^ Tilastokeskus / P. Myrskylä. 


Huoltosuhde 1900 - 2050 

lapsia Ja eläkeläisiä lOOtyöikäistä kohden 
^ ■ alle 15 vuotta yli 65 vuotta 

100 


80 



1900 1950 2000 2050 

Lähde: Tilastokeskus 

Maahanmuutto tarjoaa osaltaan vastauksen huoltosuhdeongelmaan ja maiden välinen 
kilpailu osaavista ja uutta luovista työntekijöistä lisääntyy. Kilpailu työntekijöistä 
lisääntyy globaalisti maiden kilpaillessa siitä, mihin arvonlisää tuottavat toiminnot 
sijoittuvat. Menestyäkseen kilpailussa Suomen on kyettävä tehokkaasti houkuttelemaan 
osaavaa työvoimaa. Tarve korostuu aloilla, joilla työvoimapula on suurin. Lisäksi 
muusta syystä kuin työn perusteella tänne tulevat maahanmuuttajat on onnistuttava 
työllistämään nykyistä nopeammin ja paremmin. 


2.3 Moninaisuus yhteiskunnassa lisääntyy 

Suomi moninaistuu maahanmuuton myötä. Maahanmuuttoon liittyvät kysymykset 
arkipäiväistyvät vähitellen. Samalla kasvaa myös niiden maahanmuuttajataustaisten 
henkilöiden määrä, jotka itse aktiivisesti osallistuvat Suomessa käytävään 
yhteiskunnalliseen keskusteluun ja poliittiseen päätöksentekoon. 

Lisääntyvä moninaisuus on voimavara. Ihmisten erilaisuuden arvostaminen ja avoimuus 
uusille ajatuksille ovat tärkeitä myönteisen vuorovaikutuksen lähteitä. 
Maahanmuuttajien taidot, osaaminen ja innovaatiot ovat tärkeä osa Suomen kehitystä ja 
kansainvälistä kilpailukykyä. 

Moninaisuuden lisääntymiseen sisältyy kuitenkin myös yhteiskunnallisen 
eriarvoistumisen vaara, mistä löytyy esimerkkejä muualta Euroopasta. Erilaisten 
kulttuurien, uskontojen ja arvojen mahdolliset ristiriidat voivat heikentää yhteiskunnan 
sisäistä eheyttä ja lisätä yhteiskunnallista eriarvoisuutta. Eriarvoistumisen riskiä 
vähentää merkittävästi se, että maahan muuttavat ihmiset ja heidän lapsensa löytävät 
paikkansa suomalaisessa yhteiskunnassa ja kokevat itsensä merkityksellisiksi 
yhteiskunnan jäseniksi. 

Maahanmuuttajien ja kantaväestön kanssakäyminen muuttaa yhteiskuntaa 
avoimemmaksi erilaisuudelle. Muutoksen edelläkävijöitä ovat tämän päivän lapset ja 
nuoret, jotka varttuvat aiempaa kansainvälisemmässä Suomessa. Heidän myötään 
moninaisuus ei enää 2020-luvulla ole erillinen kysymys, vaan se on osa arkea. 

Tämä strategia pyrkii vastaamaan edellä esitettyihin mahdollisuuksiin ja haasteisiin 
seuraavien suuntaviivojen kautta: 


1. SUOMI ON TURVALLISESTI AVOIN 

2. JOKAINEN LÖYTÄÄ PAIKKANSA 

3. MONINAISUUS ON ARKEA 

3 Maahanmuuttopolitiikan suuntaviivat 

3.1 Suomi on turvallisesti avoin 


*X* Menestyäkseen muuttuvassa maailmassa Suomi tarvitsee aktiivista, 
suunnitelmallista ja kohdennettua työperusteista maahanmuuttoa. 

❖ Ihmisten liikkuvuus edellyttää Suomelta sekä avoimuutta että maahanmuuton 
hallintaa. 

❖ Suomi on sitoutunut antamaan kansainvälistä suojelua sitä tarvitseville. 

❖ Maahanmuuttopolitiikan hyväksyttävyys ja maahanmuuttajien oikeudet 
varmistetaan selkeällä lainsäädännöllä, toimivilla käytännöillä ja läpinäkyvällä 
viranomaistoiminnalla. 


3.1.1 Liikkuvuus on Suomeiie mahdoiiisuus 

Asuessaan ja työskennellessään eri maissa ihmiset kartuttavat kokemuksiaan ja 
osaamistaan. Suomeen muuttavat tuovat tullessaan innovaatioita ja uudenlaisia 
toimintatapoja. Ihmisten liikkuvuus luo kansainvälisiä verkostoja, joita voidaan 
hyödyntää monin tavoin. 

Puhdas ympäristö, turvallinen yhteiskunta, yhdenvertainen työelämä, laadukas 
koulutusjärjestelmä ja toimivat palvelut ovat Suomen valttikortteja. Hyvä maine on osa 
maamme kilpailukykyä. Suomessa käyneet ja täällä asuvat levittävät Suomi-kuvaa 
maailmalle. Toistaiseksi tällaiseen Suomi-kuvan välittymiseen on maahanmuuton 
näkökulmasta kiinnitetty käytännössä vain vähän huomiota. 

^ Suomen avoimuudesta, vahvuuksista ja vetovoimatekijöistä on viestittävä 
nykyistä tehokkaammin. 

Suomi tarvitsee nuoria, maahamme pysyvämmin jääviä, työmarkkinoiden käytettävissä 
olevia maahanmuuttajia. Ulkomaalaisia työntekijöitä tarvitaan täydentämään 
suomalaista työvoimaa. Haasteellisin tilanne tulee olemaan sosiaali- ja terveysalalla, 
jossa työvoiman vajauksen arvioidaan olevan vuoteen 2025 mennessä vähintään 20 000 
henkilöä. Työvoimapulaan vastaaminen edellyttää eettisesti kestävää rekrytointia sekä 
EU:n alueelta että sen ulkopuolelta. 

Suomi tarvitsee korkeasti koulutettuja ja muita osaavia työntekijöitä, asiantuntijoita ja 
yrittäjiä eri aloille, jotta varmistamme työmarkkinoidemme toimivuuden ja 
ylläpidämme kilpailukykyämme. Tarvitsemme aktiivista, suunnitelmallista ja 
kohdennettua työperusteista maahanmuuttoa. Myös ulkomaisten investointien saaminen 

Suomeen edellyttää mahdollisuutta työntekijöiden ja yritysten avainhenkilöiden 
joustavaan liikkumiseen. 

^ Osaavan työvoiman tilapäistä ja pysyvää maahanmuuttoa on edistettävä etenkin 
kehittämällä työvoiman tarpeen ennakointia ja valmiuksia kohdennettuihin 
rekrytointeihin ulkomailla. 

Työvoimaosuudeltaan suurimmalla toimialalla, sosiaali- ja terveyspalveluissa, 
tulee kehittää ja mallintaa kansainvälistä rekrytointia ja sen edellyttämää 
yhteistyötä. 

Kun osaava työntekijä harkitsee muuttoa Suomeen tai jäämistä maahan, keskeisenä 
tekijänä on usein mahdollisuus elää maassa yhdessä oman perheen kanssa. 
Perhesideperusteisen oleskeluluvan edellytyksillä voi siten olla vaikutusta Suomen 
houkuttelevuuteen työntekomaana. Luvan edellytyksenä vaadittavan toimeentulon taso 
voi muodostua maahantulon esteeksi etenkin pienempien palkkatasojen tehtävissä 
työskentelevien henkilöiden perheenjäsenille. Toimeentulovaatimus on suhteutettu 
elinkustannuksiin, jotka ovat Suomessa usein lähtömaita korkeammat. 

^ Perheen merkitys on otettava huomioon työvoiman maahanmuuttoa 
kehitettäessä. Oleskelulupapäätöstä tehtäessä kultakin perheeltä vaadittavaa 
tulotasoa on harkittava ottaen yksilölliset olosuhteet huomioon. 

Suomeen tulevien ulkomaalaisten opiskelijoiden määrä ja osuus kaikista opiskelijoista 
on kasvanut voimakkaasti 2000-luvulla, ja kasvua odotetaan tapahtuvan 
tulevaisuudessakin. Kansainväliset tutkinto-opiskelijat ovat valmistuttuaan tärkeä 
voimavara suomalaisille työmarkkinoille. Keskeinen edellytys työmarkkinoille 
sijoittumiseksi on riittävän tasoinen kotimaisten kielten taito. 

^ Ulkomaalaisten opiskelijoiden edellytyksiä jäädä Suomeen tutkinnon 
suorittamisen jälkeen on parannettava erityisesti opintojen aikana tapahtuvan 
eritasoisen kotimaisten kielten opetuksen ja harjoittelumahdollisuuksien avulla. 


3.1.2 Paremmat valmiudet kohdata liikkuvuuteen liittyvät 
haasteet 

Liikkumisen lisääntyminen näkyy rajanylitysliikenteessä. Etenkin itärajan 
rajanylityspaikkojen kautta tapahtuvat ylitykset kasvavat voimakkaasti. EU:n 
jäsenmaista Suomi tulee kohtaamaan mahdollisen EU:n ja Venäjän viisumivapauden 
vaikutukset konkreettisimmin. 

Viisumijärjestelmällä pyritään etukäteen varmistamaan se, maahantulon edellytykset 
täyttyvät silloin kun viisumia vaaditaan. Viisumimenettelystä luopuminen ei kevennä 
rajatarkastuksia, koska tällöin maahan tulijoiden oikeus ylittää raja ja saapua Suomeen 
tarkastetaan ensimmäisen kerran vasta ulkorajan raja-asemilla. 

^ Kasvavan rajaliikenteen sujuvuus ja turvallisuus on taattava kehittämällä 
rajanylityspaikkojen läpäisykykyä ja hyödyntämällä uusinta tekniikkaa. 

Laiton maahanmuutto Schengen-alueelle on yhä globaalimpaa ja järjestäytyneempää. 
Euroopan mittakaavassa laiton maahanmuutto Suomeen on kuitenkin vähäistä. Suurin 
osa, yli 90 %, laittomasta maahanmuutosta Suomeen tulee tällä hetkellä Schengen- 
alueen kautta. Schengen-alueen sisärajojen kautta tulevaan muuttoon ei viranomaisilla 
ole mahdollisuutta puuttua rajatarkastuksilla, minkä vuoksi maan sisällä tapahtuvan 
viranomaisvalvonnan merkitys korostuu. Laittoman maahantulon torjunnassa on aina 
huomioitava oikeus kansainväliseen suojeluun. 

Maahanmuuttoon saattaa liittyä myös ihmiskauppaa. Ihmiskaupan uhrien tunnistaminen 
on eri syistä vaikeaa. Ihmiskaupan uhrien auttaminen ja suojeleminen on kaikissa 
tapauksissa turvattava. 

^ Laitonta maahanmuuttoa ja ihmiskauppaa on ehkäistävä ja torjuttava 
viranomaisyhteistyössä niin lähtömaissa, lähialueilla, ulkorajoilla kuin 
sisämaassakin, sekä kehittämällä rajaturvallisuusjärjestelmää kansallisesti ja 
EU-tasolla. 

^ Lähtömaissa olevissa Suomen edustustoissa tapahtuvaa yhdyshenkilötoimintaa 
on kehitettävä. 

^ Schengen-alueella tapahtuvan sisäisen liikkuvuuden seurantaa on kehitettävä. 

^ Ihmiskaupan uhrien tunnistamista, auttamista ja heidän oikeuksiensa 
toteutumista on tehostettava eri viranomaisten toimenpitein. 

Työmarkkinoiden kansainvälistymiseen voi liittyä epäkohtia kuten ulkomaalaisten 
työntekijöiden työsyrjintä sekä laiton ja harmaa työnteko. Työmarkkinoiden toimivuus 
edellyttää, että epäkohtiin puututaan entistä tehokkaammin. 

^ Harmaata työntekoa on torjuttava ja työehtojen toteutumista valvottava eri 
viranomaisten suunnitelmallisella yhteistyöllä. 

^ Suomeen töihin tuleville on annettava tietoa Suomen työlainsäädännöstä ja 
työehdoista jo lähtömaassa. 

Osa ulkomaalaisista haluaa pysytellä kokonaan virallisten järjestelmien ulkopuolella 
esimerkiksi maasta poistamisen välttämiseksi. He ovat erityisen alttiita syrjäytymiselle 
ja hyväksikäytölle. Perus- ja ihmisoikeudet koskevat myös heitä, vaikka heidän 
oleskelunsa olisi ulkomaalaislain näkökulmasta laitonta. 

^ Luvattomasti maassa oleskelevien henkilöiden perus- ja ihmisoikeuksien 
toteutumista on selvitettävä ja seurattava. 


3.1.3 Suomi kantaa vastuuta osana kansainvälistä yhteisöä 

Konfliktit ja turvattomuus aiheuttavat osaltaan kansainvälistä liikkuvuutta. Valtaosa 
ihmisistä, jotka jättävät kotinsa hakeakseen suojelua toisesta maasta, jää kotimaansa 
lähialueille. Osa hakee suojelua myös kauempaa. Suomi on kansainvälisesti sitoutunut 
suojelemaan niitä, jotka joutuvat lähtemään kotiseudultaan vainon, vakavien 
ihmisoikeusloukkausten tai aseellisten selkkausten vuoksi. Myös heidän oikeutensa 
perheenyhdistämiseen turvataan kansainvälisten velvoitteiden mukaisesti. 

^ Suomessa annetaan tulevaisuudessakin korkeatasoista suojelua, joka turvaa 
yhtäläiset oikeudet ja etuudet kaikille suojelun tarpeessa oleville. 

Pitkittyneiden pakolaisongelmien välttämiseksi paenneille on löydettävä kestäviä 
ratkaisuja mahdollisimman aikaisessa vaiheessa ja lähellä kotiseutua. Yhteistyössä eri 
valtioiden, EU:n ja kansainvälisten järjestöjen kesken on pyrittävä kokonaisvaltaisiin 
ratkaisuihin, joihin voi kuulua esimerkiksi kotimaahan paluun tukemista, paikallisen 
suojelujärjestelmän vahvistamista, kehitysyhteistyöhankkeita ja pakolaisten 
uudelleensijoittamista eri maihin pakolaiskiintiössä. 

^ Kiintiöpakolaispolitiikka on jatkossakin keskeinen osa Suomen kansainvälisen 
suojelun politiikkaa. 

Maahanmuuttopolitiikalla on yhteys uiko- ja kehityspolitiikkaan. Yhteydet 
maahanmuuton ja kehityksen välillä on tiedostettu niin kansallisesti kuin 
kansainvälisestikin, mutta ne eivät vielä riittävästi heijastu käytännön toimintaan. Siksi 
on lisättävä tietämystä muuttoliikkeen ja kehityksen myönteisestä ja kielteisestä 
vaikutuksesta toisiinsa. Tämä mahdollistaa toimimisen eettisesti kestävällä tavalla ja 
ehkäisee muuttoliikkeestä aiheutuvia kielteisiä vaikutuksia. 

^ Suomen on maahanmuuttopolitiikallaan tuettava pitkäjänteisesti 
kehitystavoitteiden saavuttamista. Kehityspolitiikalla ja -yhteistyöllä on tuettava 
kehitysmaiden olosuhteiden paranemista siten, että siirtyminen maasta toiseen 
on ihmisille valinta eikä välttämättömyys. 

Köyhien lähtömaiden kehittymisen tukemiseksi tarvitaan yhteistyötä kansallisella 
tasolla paitsi viranomaisten myös kansalaisyhteiskunnan, tutkijoiden ja yksityisen 
sektorin kesken. Maahanmuuttajayhteisöillä on usein halua ja osaamista osallistua 
lähtömaansa kehittämiseen. 

^ Maahanmuuttajayhteisöjen osaaminen ja halukkuus parantaa lähtömaidensa 
oloja on kytkettävä tiiviimmäksi osaksi Suomen kehityspolitiikkaa. 


3.1.4 Joustavampi maahanmuuttohallinto ja toimivammat 
menetteiyt 

Maahanmuuttokysymykset ovat osa useiden hallinnonalojen ja eri viranomaisten 
toimintaa. Vastuujakojen tulee olla selkeät ja tarkoituksenmukaiset, mutta samalla 
hallinnon tulee toimia kokonaisuutena. Ministeriöiden välisen yhteistyön lisäksi 
tarvitaan nykyistä enemmän myös muiden toimijoiden, ennen muuta kuntien ja valtion, 
yhteistyötä. 

^ Maahanmuuttohallinnon työnjakoa ja vastuita on selkiinnytettävä ja 
poikkihallinnollista yhteistyötä tehostettava. 

Maahanmuuttopolitiikan valmistelu ja toimiva maahanmuuttohallinto edellyttävät 
täsmällistä tietoa kansainvälisestä liikkuvuudesta. Olemassa olevaa tietoa on koottava 
yhteen luotettavan kokonaiskuvan saamiseksi maahanmuuton tilasta. Tarvitaan myös 
lisää kansainväliseen muuttoliikkeeseen liittyvää tilasto- ja tutkimustietoa, jota on 
hyödynnettävä viranomaistyössä nykyistä paremmin. 

^ Maahanmuuttoa koskevan tilasto- ja tutkimustiedon saatavuutta ja käyttöä on 
kehitettävä. 

Maahanmuuttajat ovat yhä useammin erilaisten julkisten palveluiden käyttäjiä, minkä 
vuoksi on kehitettävä osaamista ottaa huomioon maahanmuuttajat ja heidän tarpeensa. 
Esimerkiksi sähköistä asiointia ja yhteispalveluja kehitettäessä on otettava huomioon, 
että maahanmuuttajat tarvitsevat usein enemmän neuvontaa. Lisäksi on varmistettava 
se, että viranomaiskieli on selkeää ja ymmärrettävää, ja että palveluista tiedotetaan ja 
neuvontaa annetaan myös muilla kuin kotimaisilla kielillä. Myös selkokielen käyttöä 
tulisi lisätä. Maahanmuuttajien oman kokemusperäisen tiedon hyödyntäminen 
palveluiden kehittämisessä on tärkeää. 

^ Palveluja kehitettäessä on otettava huomioon myös maahanmuuttaja- 
asiakkaiden lähtökohdat ja palvelutarpeet. 

Maahanmuuttohallinnon asiakkaiden ja heidän asioitaan käsittelevien viranomaisten 
yhteinen etu on, että menettelyt ovat toimivia, avoimia ja tehokkaita. Luvan saamisen 
edellytysten tulee olla ennakoitavissa ja yleisesti tiedossa, jotta ne ymmärretään ja 
hyväksytään. 

Hakemusten käsittelyn tulee olla viivytyksetöntä. Kun viranomainen selvittää 
lupaperusteet mahdollisimman tarkasti heti menettelyn alkuvaiheessa, vältetään 
myöhempiä viiveitä. Sujuvan yhteistyön merkitys korostuu, jos asian käsittelyyn 
osallistuu useita viranomaisia. 

^ Maahanmuuttohallinnon lupamenettelyineen on oltava joustava ja selkeä. 
Kaikki lupahakemukset tulee käsitellä viivytyksettä ja kohtuullisessa ajassa. 

Työntekijän oleskelulupajärjestelmä on saatettava paremmin vastaamaan 
tarpeeseen edistää ulkomaisen työvoiman maahanmuuttoa ja Suomen 
vetovoimaisuutta. 

^ Viranomaisten saumaton yhteistyö hakemuksen vireillepanosta päätökseen on 
varmistettava. 

Maahanmuuttohallinnon on jatkuvasti tuotettava hyvin perustellut ja oikeat päätökset. 
Haavoittuvassa asemassa olevat asiakkaat on tunnistettava ja heidän erityistarpeisiinsa 
on vastattava. 

^ Päätösten laatua on seurattava ja päätöksenteossa on otettava huomioon 
ihmisten yksilölliset tarpeet. 

Maastapoistamismenettelyn on oltava joutuisa, tehokas ja ihmisarvoa kunnioittava. 
Vapaaehtoista paluuta on pidettävä ensisijaisena vaihtoehtona, mutta tarvittaessa maasta 
poistuminen on varmistettava viranomaisten täytäntöönpanemana. Rikoksiin 
syyllistymisen perusteella oleskeluoikeutensa menettäneet henkilöt poistetaan maasta 
lähtökohtaisesti viranomaistoimin. 

^ Selkeillä säännöksillä ja toimivalla paluujärjestelmällä on varmistettava se, että 
Suomeen ei synny ilman maassaolo-oikeutta oleskelevien ihmisten joukkoa. 


17 



Maahanmuuton tulevaisuus 2020 - työryhmän ehdotus 


3.2 Jokainen löytää paikkansa 


❖ Maahanmuuttajat kotoutuvat Suomeen työn, koulutuksen, lasten päivähoidon, 
harrastusten, järjestötoiminnan sekä arjen vuorovaikutuksen kautta. 

❖ Kotimaisten kielten taidolla on suuri merkitys yhteiskuntaan osallistumisessa. 
Tehokkaat ja tarkoituksenmukaiset palvelut tukevat hyvää kotoutumista. 


3.2.1 Maahanmuuttajat osallisina yhteiskunnassa 

Kotoutuakseen maahanmuuttajan on voitava tuntea itsensä osaksi yhteiskuntaa sen eri 
osa-alueilla, esimerkiksi politiikassa, taloudessa, mediassa sekä sosiaalisessa ja 
kulttuurielämässä. Kuntalaisuus ja eri demokratiaoikeuksien toteutuminen varmistavat 
maahanmuuttajien mahdollisuuden vaikuttaa ja osallistua yhteiskunnalliseen 
päätöksentekoon. Toistaiseksi maahanmuuttajien äänestysaktiivisuus on kuitenkin ollut 
kunnallisvaaleissa alhainen ja maahanmuuttajataustaisten valtuutettujen määrä pieni. 

^ Maahanmuuttajien osallistumismahdollisuuksia on tuettava erityistoimin ja 
niistä on tiedotettava aktiivisemmin ja monikanavaisemmin. 

Eri väestöryhmien välinen arjen vuoropuhelu auttaa maahanmuuttajia löytämään 
paikkansa yhteiskunnassamme. Osallistumalla järjestötoimintaan maahanmuuttajat 
voivat luoda verkostoja ja kartuttaa taitoja, jotka edesauttavat yhteiskunnalliseen 
elämään osallistumista. Järjestöillä on merkittävä rooli myös viranomaisten tarjoamien 
palvelujen täydentäjänä sekä yhteistyökumppaneina maahanmuuttajia tukevia palveluita 
suunniteltaessa ja toteutettaessa. Myös uskonnolliset yhteisöt tukevat tärkeällä tavalla 
vuoropuhelua. 

^ Eri väestöryhmien välistä vuorovaikutusta ja maahanmuuttajien osallistumista 
järjestötyöhön on lisättävä. Järjestöjen edellytyksiä tukea maahanmuuttajien 
osallisuutta ja kotoutumista on vahvistettava. 


3.2.2 Maahanmuuttajat voivat hyödyntää osaamistaan 

On tärkeää luoda edellytykset sille, että Suomeen tulijat voivat hyödyntää 
monipuolisesti osaamistaan ja osallistua suomalaisen yhteiskunnan rakentamiseen. 
Kotimaisten kielten taidolla ja henkilökohtaisilla verkostoilla on suuri merkitys 
yhteiskuntaan osallistumisessa. 

Maahanmuuttajilla on usein vaikeuksia työllistyä koulutustaan vastaaviin tehtäviin. 
Kotimaisten kielten riittävä opetus on merkittävässä asemassa työmarkkinoille pääsyn 
tukemisessa. Lisäksi maahanmuuttajien osaamisen tunnistaminen ja tunnustaminen sekä 
toimivat ja joustavat koulutuspolut edesauttavat työllistymistä ja paikan löytymistä 
yhteiskunnassa. 

^ Maahanmuuttajien sijoittumista työelämään on tuettava yhteistyössä 
työmarkkinajärjestöjen kanssa, etenkin monimuotoisuusjahtamista ja työelämän 
asenneilmapiiriä kehittämällä. 

Kotimaisten kielten opetusta ja muuta työvoimapoliittista koulutusta sekä 
koulutuksen vaikuttavuutta on lisättävä. Samoin on kehitettävä mahdollisuuksia 
opiskella kotimaisia kieliä myös työsuhteen aikana. Rohkaistaan työnantajia 
tukemaan maahanmuuttajatyöntekijöiden työsuhteen aikaista suomen tai ruotsin 
kielen opiskelua. 

^ On kehitettävä maahanmuuttajien osaamisen tunnistamista ja täydentämistä 
sekä työelämän tarpeisiin vastaavaa kielikoulutusta. 

^ Maahanmuuttajien lähtömaassa tai muutoin hankkima ammatillinen osaaminen 
tulee tunnistaa ja tunnustaa. Sijoittumista työelämään tulee nopeuttaa 
työelämän tarpeita vastaavalla kielikoulutuksella. 

Hyvin toimivat julkiset työvoima- ja yrityspalvelut sekä moninaisuutta tukeva, laadukas 
työelämä edistävät maahanmuuttajien työllisyyttä. Merkitystä on myös työelämän 
asenneilmapiirillä. Moninaisuus on otettava huomioon osana työelämän laatu- ja 
kehittämiskysymyksiä. 

^ Työelämän tulee olla valmis vastaanottamaan maahanmuuttajia. Myös 
maahanmuuttajien yrittäjyyttä on tuettava aktiivisesti. 

Suomessa koulunsa käyneiden maahanmuuttajataustaisten nuorten on valmistuttuaan 
usein vaikea työllistyä koulutustaan vastaavalle alalle. Tähän ovat usein syynä 
puutteelliset työelämän verkostot. Varhaisilla koulutusasteilla tehdyillä toisen 
kotimaisen kielen vapautuspäätöksillä voi olla jatko-opintojen tai 
virkauramahdollisuuksien kannalta kielteisiä vaikutuksia. 

^ On tuettava maahanmuuttajataustaisten nuorten sujuvaa siirtymistä 
koulutuksesta työelämään erityisesti panostamalla enemmän opintojen aikaiseen 
kotimaisten kielten opetukseen ja muihin tukipalveluihin. 

3.2.3 Palvelut tukevat kotoutumista 

Maahanmuuttajat ja heidän tarpeensa ovat erilaisia. Monet osaavat toimia suomalaisessa 
palvelujärjestelmässä ja oppivat suomen tai ruotsin kieltä ilman erityisiin 
kotouttamistoimenpiteisiin ohj aarnista. 

On tärkeää, että maahanmuuttajat voivat hyödyntää osaamistaan myös muulla tavoin 
kuin työelämässä. Esimerkiksi vaikeista olosuhteista saapuneiden pakolaisten, 
ikäihmisten, alhaisen koulutustaustan omaavien tai vaikeasti sairaiden tai vammaisten 
kotoutumispolku voi olla erilainen ja työllistyminen voi viedä aikaa. Tavoitteena voi 
myös olla jokin muu tapa löytää paikka yhteiskunnassa ja osallistua sen toimintaan. 

^ On huolehdittava siitä, että julkiset palvelut soveltuvat maahanmuuttajille. 
Maahanmuuttajien erityistarpeisiin on luotava yksilöllisiä palveluita. 

Panostamalla maahantulon alkuvaiheeseen voidaan nopeuttaa työllistymistä ja vähentää 
koulutuspoluilta putoamista. Samalla vähennetään mahdollisesta syrjäytymisestä 
syntyviä ongelmia ja kustannuksia tulevaisuudessa. 

^ Kotoutumista on tuettava laadukkaalla alkuvaiheen ohjauksella ja neuvonnalla 
sekä varmistamalla pääsy kotoutumista tukeviin palveluihin heti maahantulon 
jälkeen. 

Perheellä on suuri merkitys kotoutumisen edistymisessä. Kotoutumisessa panostetaan 
koko perheen toimivaan vuorovaikutukseen sekä turvallisen ja eheän kasvuympäristön 
luomiseen lapsille. Neuvola ja varhaiskasvatus sekä perusopetus ja 
oppilashuoltopalvelut ovat lapsiperheiden tärkeimpiä palveluja. 

Kahden kulttuurin keskellä eläviin maahanmuuttajaperheiden lapsiin kohdistuu erityisiä 
paineita. Eritahtinen kotoutuminen voi aiheuttaa kuilun vanhempien ja jälkikasvun 
välille, kun lapset ja nuoret kiinnittyvät suomalaiseen yhteiskuntaan koulunkäynnin 
myötä vanhempiaan nopeammin. 

^ Maahanmuuttajavanhempia on tuettava lastensa kasvattajina ja turvallisen 
kasvuympäristön luojina perheille suunnatuin palveluin. 

Puolisoina maahan saapuneet ja kotona lapsia hoitavat naiset jäävät miehiä useammin 
kotouttamistoimien ulkopuolelle, mikä vaikeuttaa myös lasten yhteiskunnan jäseniksi 
kasvun tukemista perheessä. Eisäksi maahanmuuttajanaisten työttömyysaste on 
korkeampi kuin miesten. 

^ Työelämän ulkopuolella oleville maahanmuuttajille, kuten lapsia kotona 
hoitaville vanhemmille ja iäkkäille maahanmuuttajille, on turvattava 

mahdollisuus kotimaisten kielten opiskeluun ja muihin 
kotouttamistoimenpiteisiin sekä yhteiskuntaan osallistumiseen. 

Maahanmuuttajataustaiset nuoret jäävät selvästi useammin peruskoulun jälkeisten jatko- 
opintojen ulkopuolelle kuin kantaväestö. Lasten ja nuorten kotoutumisen, etenkin 
kielitaidon ja muiden opiskeluvalmiuksien tukemisen tulee olla pitkäjänteistä ja 
riittävää. Erityistä huomiota tulee kiinnittää etenkin yläkouluikäisinä tulleisiin ja 
oppivelvollisuusiän ylittäneisiin, joilta puuttuu yleissivistävä koulutus. 

^ Maahanmuuttajataustaisten lasten osallistumista erilaisiin 

varhaiskasvatuspalveluihin ja esiopetukseen on lisättävä, jolloin kielelliset ja 
muut edellytykset koulun aloittamiseen paranevat. 

^ Oppivelvollisuusiän ylittäneiden maahanmuuttajien mahdollisuuksia suorittaa 
peruskouluopintoja on parannettava. Sujuvaa jatko-opintoihin siirtymistä on 
tuettava. 

Maahanmuuton lisääntyessä kotouttamiseen kohdistettavien voimavarojen rakennetta 
on tarpeen tarkastella uudestaan. Puuttuvia voimavaroja joudutaan tänä päivänä 
täydentämään hankelähtöisesti, jolloin toimien vaikuttavuus ja osaamisen 
vakinaistaminen voivat kärsiä. Maahanmuuttajille suunnattujen palveluiden laatu ja 
saatavuus sekä henkilöstön osaaminen ovat avainasemassa kotoutumisen sujuvassa 
etenemisessä. 

^ Kotoutumisen rahoituksen painopistettä on siirrettävä hankelähtöisestä 
rahoituksesta pysyvämpiin ratkaisuihin, jolloin syntyy myös pysyvämpää 
kotouttamisosaamista. 

Maahanmuuttajan asettuminen kuntalaiseksi on kotoutumisen tärkeä perusta. 
Kansainvälistä suojelua saaneiden henkilöiden sijoittumisessa kuntiin on viime vuosina 
ollut viiveitä ja kuntapaikkoja on ollut saatavilla liian vähän. 

Valtio korvaa kunnille kustannuksia, jotka syntyvät kansainvälistä suojelua saavien 
henkilöiden asettumisesta kuntalaiseksi ja kunnallisten peruspalveluiden käyttäjiksi. 
Nykyinen korvausjärjestelmä on monimutkainen, ja aiheuttaa paljon työtä eri 
viranomaisissa. 

^ On selvitettävä keinoja nopeuttaa kansainvälistä suojelua saavien sijoittumista 
kuntiin sekä yksinkertaistettava kuntakorvausjärjestelmää. 

3.3 Moninaisuus on arkea 


*X* Suomalaisen yhteiskunnan perusarvot, erityisesti ihmisarvon 
loukkaamattomuus, luovat perustan moninaisuuden hyväksymiselle. 

❖ Jokaisella on vastuu myönteisestä vuorovaikutuksesta ja ennakkoluulojen 
murtamisesta arjessa. 


3.3.1 Yhtäläiset oikeudet kaikille 

Suomalaisen oikeusjärjestelmän ytimeen kuuluvat perustuslakimme mukaisesti 
ihmisarvon loukkaamattomuus, yksilön vapaus ja oikeudet sekä oikeudenmukaisuuden 
edistäminen. Näissä periaatteissa korostuvat yksilön itsemääräämisoikeus ja perus- ja 
ihmisoikeuksien kunnioittaminen. 

Perus- ja ihmisoikeudet ovat perustavanlaatuisia ja kaikille ihmisille yhdenvertaisesti 
kuuluvia oikeuksia. Vastuu niiden toteuttamisesta kuuluu julkiselle vallalle. Vaikka ne 
määrittävät erityisesti julkisen vallan ja yksilön välistä suhdetta, ne luovat velvoitteita 
myös yksilöiden välisiin suhteisiin. 

^ On varmistettava perus- ja ihmisoikeuksien yhdenvertainen toteutuminen 
suomalaisessa yhteiskunnassa ja annettava niistä nykyistä enemmän tietoa sekä 
maahanmuuttajille että kantaväestöön kuuluville. 

Yhdenvertaisuus, tasa-arvo ja syrjimättömyys ovat keskeinen osa perus- ja 
ihmisoikeuksia. Tästä huolimatta Suomeen muuttaneiden kokemukset kertovat usein 
arkipäivässä esiintyvästä syrjinnästä ja rasismista. Maahanmuuttajiin voi kohdistua 
samanaikaisesti syrjintää useilla eri perusteilla, jos maahanmuuttaja on esimerkiksi 
vammainen henkilö tai vanhus. Eri elämänaloilla tapahtuvaa syrjintää on seurattava 
järjestelmällisesti ja syrjinnän eri muotoja on tunnistettava paremmin. Esimerkiksi 
työelämässä ulkomaalaiset työntekijät voivat tulla eri perustein syrjityksi työhönotossa, 
työsuhteen aikana ja sen päättyessä. Kaikkinaiseen syrjintään on myös puututtava 
tehokkaasti esimerkiksi toimeenpanemalla syrjinnän seurantajärjestelmää ja 
herättämällä tietoisuutta syrjinnän vastaisesta lainsäädännöstä. 

^ Kaikkinaista syrjintää tulee ehkäistä ja torjua tekemällä sitä näkyväksi ja 
puuttumalla siihen tehokkaammin. 

Suuri haaste yhteiskunnassamme on kuilu koetun syrjinnän ja syrjinnästä ilmoittamisen 
välillä. Joidenkin henkilöiden kohdalla epäasiallinen kohtelu voi olla niin yleistä, että se 
jää ilmoittamatta. Myöskään tietoa oikeussuojakeinoista ei ole riittävästi. 

^ Syrjintää kokeneilla tulee olla matala kynnys saada neuvontaa ja tukea. 

3.3.2 Murretaan ennakkoluuloja 

Eri väestöryhmien keskinäinen kanssakäyminen on yksi demokraattisen ja avoimen 
yhteiskunnan tunnusmerkeistä. Arkipäivän kanssakäyminen koulussa, työpaikalla ja 
harrastuksissa vaikuttaa asenteisiin myönteisesti, luo turvallisuuden tunnetta ja edistää 
hyvien suhteiden syntymistä eri väestöryhmien välillä. Myös taide ja kulttuuri sekä 
yhteiskunnallinen osallistuminen ovat tärkeitä vuorovaikutuksen foorumeja. 

^ Maahanmuuttajayhteisöjen ja kantaväestön välistä sekä 
maahanmuuttajayhteisöjen keskinäistä myönteistä kanssakäymistä on 
edistettävä ennakkoluulojen vähentämiseksi. 

Asuinalueet ovat arjen kohtaamispaikkoja. Asumisen eriytymiskehityksen 
pysähdyttäminen ja asuinalueiden kehittäminen ovat tärkeitä tavoitteita, joilla tuetaan 
moninaisuuden hyväksymistä. Suomessa on hyvät edellytykset ehkäistä kaupunkien 
sisäistä eriarvoistumista ja tästä syntyviä vastakkainasetteluja. 

^ Asuinalueiden eriytymiskehitystä on vähennettävä huolehtimalla 
kohtuuhintaisten vuokra-asuntojen tarjonnasta ja tasapainoisesta alueellisesta 
jakautumisesta. 

Maahanmuutosta on keskusteltava monipuolisesti ja asiallisesti, ja 
maahanmuuttopolitiikkaa on voitava arvostella. Erilaisille mielipiteille on annettava 
tilaa ja maahanmuuttajien omat näkökulmat on tarpeen saada esiin. Tiedotusvälineillä 
on tässä keskeinen rooli. Myös maahanmuuttoa koskevan tutkimustiedon tulisi näkyä 
yleisessä keskustelussa nykyistä paremmin. 

^ Maahanmuutosta käytävää yhteiskunnallista keskustelua on tuettava oikeilla 
tiedoilla, ja sitä on aktivoitava ja laajennettava. 

Maahanmuuttokeskustelun sävy vaikuttaa yleiseen asenneilmapiiriin. Etenkin 
arvojohtajilla, poliitikoilla ja viranomaisilla on vastuu paikkansa pitävän tiedon 
välittämisestä. Heidän on tiedostettava se, että he vaikuttavat maahanmuuttoa koskeviin 
mielikuviin. He ovat myös avainasemassa, kun tuomitaan ja ehkäistään ennalta 
vihapuhetta ja viharikoksia. 

Myönteinen asenne maahanmuuttajia kohtaan helpottaa uusien tulijoiden asettumista 
Suomeen. Se vaikuttaa niin lasten koulunkäyntiin, nuorten opiskeluintoon kuin 
aikuisten työllistymiseen. Osaavan työntekijän jääminen Suomeen riippuu ratkaisevasti 
paitsi hänen omasta myös hänen perheensä viihtymisestä. Kielteiset asenteet puolestaan 
voivat johtaa esimerkiksi vaikeuksiin saada Suomeen ulkomaista työvoimaa ja tänne jo 
tulleiden työntekijöiden poismuuttoon. 

^ Myönteistä asenneilmapiiriä on luotava aktiivisin toimenpitein. 

4 Strategian toimeenpano ja seuranta 

Strategia linjaa Suomen maahanmuuttopolitiikan kehityssuunnat ja tavoitteet. Sen 
toimeenpanon onnistuminen edellyttää eri tahojen laajaa sitoutumista. Strategiassa 
asetettujen tavoitteiden tulee myös näkyä laajemmin kansallisessa politiikan 
valmistelussa sekä johdonmukaisena ja aktiivisena politiikkana EU:ssa ja muilla 
kansainvälisillä foorumeilla. 

Strategian edellyttämät toimenpiteet pannaan toimeen eri hallinnonaloilla. Useita tämän 
strategian aihealueita käsitellään myös muissa yhteyksissä, kuten esimerkiksi valtion 
kotouttamisohjelmassa ja korkeakoulujen kansainvälistymisstrategiassa. On 
varmistettava, että taloudelliset voimavarat ovat riittävät, jotta maahanmuuttopolitiikkaa 
kyetään toteuttamaan tehokkaasti. Maahanmuuttoon ja maahanmuuttajien palveluihin 
liittyvistä taloudellisista voimavaroista päätetään vuosittain kehys- ja budjettiprosessin 
yhteydessä. 

Toimeenpanon seurantaa ja raportointia koordinoi sisäasiainministeriö. Seurantaan 
osallistuu strategiaehdotuksen valmistellut työryhmä. Strategian tueksi valmistellaan 
toimenpideohjelma, jossa määritetään asetettujen tavoitteiden edellyttämät toimenpiteet, 
niiden toimeenpanosta pääasiallisessa vastuussa olevat tahot ja toimeenpanon aikataulu. 

5 Strategiaehdotuksen sukupuoli- ja 
yhdenvertaisuusvaikutusten arviointi 

Strategiaehdotuksen osalta tehtiin sukupuolivaikutusten arviointi (SUVAUS) osana 
hallituksen tasa-arvo-ohjelman toimeenpanoa sekä yhdenvertaisuusvaikutusten 
arviointi. Arviointeja varten järjestettiin 12.12.2012 työpaja, johon kutsuttiin työryhmän 
ulkopuolisia viranomais- ja järjestöedustajia. Arvioinnista laadittu raportti on saatavissa 
Maahanmuuton tulevaisuus 2020 -han kk een verkkosivuilta 

(www. intermin. fi/maahanmuutto2020). 

Liite 1: Asettamispäätös: Maahanmuuton tuievaisuus 2020 -strategian 
vaimisteiu 


SISÄASIAINMINISTERIÖ Asettamispäätös 

Maahanmuutto-osasto 

21.12.2011 SM077;00/2011 


MAAHANMUUTON TULEVAISUUS 2020 -STRATEGIAN VALMISTELU 
Asettaminen 

Valtioneuvosto on tänään asettanut hankkeen ajalle 21.12.2011-31.1.2013 Maahanmuuton 
tulevaisuus 2020 -strategian laatimiseksi. 


Tausta 

Pääministeri Jyrki Kataisen hallituksen ohjelman mukaisesti maahanmuuton tulevaisuus 2020 
-strategia päivitetään. Ajantasaisen maahanmuuton tulevaisuus 2020 -strategian laatiminen on 
sijoitettu hallitusohjelman strategisen toimeenpanosuunnitelman 111 strategisen painopistealu¬ 
een, kestävän talouskasvun, työllisyyden ja kilpailukyvyn vahvistaminen osaksi maahanmuut¬ 
tajien työllisyysasteen nostamista koskevaa toimenpidettä. 


Tavoite 

Laaditaan kokonaisvaltainen Maahanmuuton tulevaisuus 2020 -strategia, jossa pyritään enna¬ 
koimaan Suomeen kohdistuvan maahanmuuton määrää sekä laatua ja niiden vaikutuksia suo¬ 
malaiseen yhteiskuntaan. Strategiassa tulee käsitellä tasapuolisesti kaikkia Suomen kannalta 
keskeisiä maahanmuuton alueita huomioiden erityisesti EU:n linjaukset. 

Hallitusohjelman mukaisesti tavoitteena on maahanmuuttopolitiikan linja, joka tukee suvaitse¬ 
van, turvallisen ja moniarvoisen Suomen rakentamista sekä lisää Suomen kansainvälistä kil¬ 
pailukykyä. Tavoitteena on turvata hallitut työmarkkinat sekä yhtäläiset oikeudet työntekijöille 
kansainvälistyvillä ja avoimilla työmarkkinoilla. Tavoitteena on maahanmuuttajien työlli¬ 
syysasteen nostaminen, vaikuttavampi kotouttamispolitiikka, turvapaikkahakemusten nopeam¬ 
pi käsittelyjä tehokas syrjinnän torjuminen. 


Tehtävä 

Maahanmuuton tulevaisuus 2020 -strategiahankkeen tehtävänä on laatia maahanmuuton tule¬ 
vaisuus 2020 -strategia hallituksen hyväksyttäväksi. Strategian valmistelua taustoittaa vuonna 
2006 laadittu maahanmuuttopoliittinen ohjelma. Strategian valmistelussa hyödynnetään ole¬ 
massa olevaa tutkimus- ja tilastotietoa. Strategiassa tarkasteltavat aihealueet ovat: 

1. Maahanmuuton nykytila ja tulevan kehityksen arviointi 

- nykytila ja sen ongelmakohdat 

- toimintaympäristön muutokset vuoteen 2020 

2. Arvot ja visio 

- maahanmuuttopolitiikan yhteiset arvot 

- maahanmuuttopolitiikan visio vuoteen 2020 

3. Työvoiman maahanmuutto, maahanmuuttajien työllisyys ja yrittäjyys 

4. Opiskelijat 

5. Kansainvälinen suojelu 

6. Perheenjäsenet ja muut omaiset 

7. Laittoman maahanmuuton ja ihmiskaupan torjunta 

8. Kotoutuminen ja kotouttaminen 

9. Vaikuttaminen EU-politiikassa 

10. Kansainvälinen vaikuttaminen 

- yhteistyö lähtö-ja kauttakulkumaiden kanssa 

- muu kansainvälinen vaikuttaminen 

11. Vaikutukset 

- vaikutukset organisointiin 

- taloudelliset vaikutukset 

Läpileikkaavana teemana ovat hyvät etniset suhteet ja rasismin torjunta. 

Organisointi 

Puheenjohtaja 

Osastopäällikkö, ylijohtaja Pentti Visanen 
sisäasiainministeriö, maahanmuutto-osasto, 

Jäsenet 

Maahanmuuttojohtaja Tuomo Kurri, sisäasiainministeriö, maahanmuutto- 
osasto, muuttoliike -yksikkö 

Maahanmuuttojohtaja Sirkku Päivärinne, sisäasiainministeriö, maahanmuutto- 
osasto, kansainvälisen suojelun yksikkö 

Hallitusneuvos Riitta Koponen, sisäasiainministeriö, maahanmuutto-osasto, joh¬ 
don tuki -yksikkö 

Poliisitarkastaja Joni Länsivuori, sisäasiainministeriö, poliisiosasto 
Eversti Arto Niemenkari, sisäasiainministeriö, rajavartio-osasto 
Neuvotteleva virkamies Maarit Nikander, sisäasiainministeriö, 
kansainvälisten asioiden yksikkö 

Erityisasiantuntija Sinikka Keskinen, sisäasiainministeriö, oikeusyksikkö 
Politiikka-analyysiyksikön päällikkö Riitta Kirjavainen, valtioneuvoston 
kanslia 

Yksikön päällikkö Päivi Blinnikka, ulkoasiainministeriö 
Neuvotteleva virkamies Ulla-Jill Karlsson, opetus- ja kulttuuriministeriö 
Maahanmuuttojohtaja Kristina Stenman, työ-ja elinkeinoministeriö (1.1.2012 
alkaen) 

Sosiaalineuvos Viveca Arrhenius, sosiaali- ja terveysministeriö 
Lainsäädäntöneuvos Hannu Taipale, valtiovarainministeriö 
Ylitarkastaja Riikka Asa, Maahanmuuttovirasto 
Poliisitarkastaja Mia Poutanen, Poliisihallitus 

Johtaja Sirpa Kansanaho, Oulun turvapaikanhakijoiden vastaanottokeskus 

Maahanmuuttoasiantuntija Paula Kuusipalo, Pirkanmaan elinkeino-, liikenne-ja 
ympäristökeskus 

Sosiaalihuollon johtava ylitarkastaja Leena Kirmanen, Etelä-Suomen aluehal- 
lintovirasto 

Tutkija Kimmo Ketola, Kirkkohallitus 
EU-asiain päällikkö Erja Horttanainen, Suomen Kuntaliitto 
Työvoimapoliittinen asiamies Heikki Taulu, Akava ry 
Asiantuntija Riitta Wäm, Elinkeinoelämän keskusliitto EK 
Talouspoliittinen asiantuntija Ralf Sund, Toimihenkilökeskusjärjestö STTK ry 
Työllisyysasioiden päällikkö Pirjo Väänänen, Suomen Ammattiliittojen Keskus¬ 
järjestö SAK ry 

Johtaja Olli-Pekka Väänänen, Maa-ja metsätaloustuottajain Keskusliitto MTK ry 
Työmarkkina-asioiden päällikkö Merja Hirvonen, Suomen yrittäjät ry 
Suomen Venäjänkielisten Yhdistysten Liitto (SVYL/FARO) ry (nimeää edusta¬ 
jansa myöhemmin) 

Puheenjohtaja Abdirashid Awad Dirie, Suomen Somaliliitto ry 
Voimavarakeskus Monikan johtaja Natalie Gerbert, Monika-naiset liitto ry 
Puheenjohtaja Hasan Habib, SONDIP- Varsinais-Suomen Monikulttuuristen yh¬ 
distysten liitto ry 

Puheenjohtaja Alain Minguet, Joensuun seudun Monikulttuurisuusyhdistys Jo- 
moni ry 

Pakolais-ja maahanmuuttotyön päällikkö Leena-Kaisa Äberg, Suomen Punainen 
Risti 

Toiminnanjohtaja Kim Remitz, Suomen Pakolaisapu ry 
Toiminnanjohtaja Eva Lindberg, Pakolaisneuvonta ry 
Erityisasiantuntija Lena Bremer, (johtokunnan jäsen) Ihmisoikeusliitto ry 
Puheenjohtaja Merja Pentikäinen, ETMU, Etnisten suhteiden ja kansainvälisen 
muuttoliikkeen tutkimuksen seura ry 

Puheenjohtaja Kermen Soitu, ALVA, Aikuiset lapset vanhempiensa apuna ry 

Sihteeristö 

Ylitarkastaja Tarja Rantala, sisäasiainministeriö, maahanmuutto-osasto, muut¬ 
toliike-yksikkö 

Neuvotteleva virkamies Sanna Sutter, sisäasiainministeriö, maahanmuutto- 
osasto, kansainvälisen suojelun yksikkö 

Lainsäädäntöneuvos Jutta Gras, sisäasiainministeriö, maahanmuutto-osasto, 
johdon tuki -yksikkö 

Poliisitarkastaja Joni Länsivuori, sisäasiainministeriö, poliisiosasto 
Everstiluutnantti Pekka Hyytiäinen, sisäasiainministeriö, rajavartio-osasto 
Neuvotteleva virkamies Maarit Nikander, sisäasiainministeriö, kansainvälisten 
asioiden yksikkö 

Erityisasiantuntija Sinikka Keskinen, sisäasiainministeriö, oikeusyksikkö 
Maahanmuuttoasioiden koordinaattori Seija Haarala, ulkoasiainministeriö 
Neuvotteleva virkamies Ulla-Jill Karlsson, opetus-ja kulttuuriministeriö 
Ylitarkastaja Juha-Pekka Suomi, työ-ja elinkeinoministeriö (1,1.2012 alkaen) 
Sosiaalineuvos Viveca Arrhenius, sosiaali- ja terveysministeriö 
Johdon sihteeri Pirkko Perasto, sisäasiainministeriö, maahanmuutto-osasto, 
johdon tuki -yksikkö (hankkeen avustavat tehtävät) 

Hankkeen työskentely voi tapahtua hankkeen asettamissa alatyöryhmissä. Tarvittaessa hank¬ 
keessa ja alatyöryhmissä voidaan kuulla asiantuntijoita. 

Hankkeessa järjestetään vähintään kuusi pyöreän pöydän keskustelua, joiden teemat ovat: työ¬ 
voiman maahanmuutto, perhesiteen perusteella tapahtuva maahanmuutto, kansainvälinen suo¬ 
jelu, laittoman maahanmuuton ja ihmiskaupan torjunta, maahanmuuttajien kotouttaminen sekä 

maahanmuuttohallinnon rakenteet ja kehittäminen. Lisäksi hankkeessa laadittavasta strategias¬ 
ta jäljestetään lausuntokierros sekä kuuleminen. 


Kustannukset ja rahoitus 


Työ on virkatyötä, josta ei suoriteta erillistä korvausta. Ohjelman valmisteluun osallistuville ei 
makseta korvausta valmisteluun osallistumisesta, ellei toisin ole päätetty. Muut kustannukset 
maksetaan momentilta 26.01.01 (Sisäasiainministeriön toimintamenot). 


Sisäasiainministeri 


Päivi Räsänen 


Kansliapäällikön sijainen, 
Pelastusylijohtaja, osastopäällikkö 


Pentti Partanen 


LIITE Muistio 


JAKELU 


Hankkeeseen nimetyt organisaatiot ja edustajat 


TIEDOKSI 


Ministeriöt 

Valtiosihteerit 

Erityisavustajat 

Aluehallintovirastot 

Elinkeino-, liikenne- ja ympäristökeskukset 
Ministeriöiden tiedotus 

Liite 2: Eiinkeinoeiämän keskusiiiton ja Suomen Yrittäjien edustajien 
täydentävä iausuma 

Työryhmän tehtävänä oli laatia vuoteen 2020 ennakoiva maahanmuuttopolitiikan 
linjaus, joka mm lisää Suomen kansainvälistä kilpailukykyä. Työryhmä katsoo, että 
Suomi tarvitsee lisää työperusteista maahanmuuttoa vastauksena pahenevaan 
huoltosuhdeongelmaan. Tämän vuoksi työryhmä ehdottaa, että työntekijän 
oleskelulupajärjestelmä on saatettava paremmin vastaamaan tarpeeseen edistää 
ulkomaisen työvoiman maahanmuuttoa ja Suomen vetovoimaisuutta. 

Koska työryhmä ei ottanut kantaa siihen, miten tämä ehdotus voitaisiin parhaiten 
toteuttaa, esitämme täydentävänä lausumanamme, että 

EU:n ulkopuolelta saapuvien työntekijöiden työnteko-oikeutta koskeva työvoiman 
saatavuusharkinta poistetaan. 

Perustelut ovat seuraavat. 

Viranomaisten arvion mukaan Suomessa työskentelee noin 50 000 ulkomaalaista 
vuosittain. Työvoiman saatavuusharkinta koskee vain pientä osaa ulkomaalaisten 
Suomessa tekemästä työstä. Esim. vuonna 2011 saatavuusharkinnan sisältäviä 
myönteisiä työlupapäätöksiä tehtiin noin 3 500 ja kielteisiä noin 950. 

On huomioitava, että harvoissa tapauksissa työvoiman saatavuus on ollut kielteisen 
ratkaisun perusteena. Voidaan arvioida, että työvoiman saatavuusharkinnan nojalla 
hylätään hyvin vähän hakemuksia ja monilla ammattialoilla ei käytännössä ollenkaan. 

Nykyisen järjestelmän taustalla on ollut halu suojata työmarkkinoilla olevan kotimaisen 
työvoiman mahdollisuutta työllistyä. Tämä perustelu ei enää työmarkkinoiden 
kansainvälistyessä ja ulkomaisen työvoiman tarpeen lisääntyessä ole kestävä. 

Työntekijän oleskelulupajärjestelmän tulee olla yksinkertainen, ymmärrettävä, 
ennustettava ja nopea. Nykymuodossaan se ei sitä ole, kun päätöksenteko koostuu 
kaksivaiheisesta käsittelyjaksosta. Työntekijän oleskelulupahakemusten 
keskimääräinen käsittelyaika on ollut noin 2 kuukautta muiden paitsi Tampereen 
työlupayksikön käsittelemien hakemusten osalta, joissa se on jo noin 8 kuukautta. 

Nykyinen järjestelmä on pahasti ristiriidassa ulkomaisen työvoiman maahanmuuton 
edistämistavoitteen kanssa. Se antaa ulkomaalaiselle työntekijälle viestin, että Suomi 
ei pidä häntä toivottuna, kun ensin harkitaan voisiko joku muu tehdä hänelle luvatun 
työn ja tämä harkinta kestää vielä kohtuuttoman kauan. Jotta Suomi menestyisi 
globaalissa kilpailussa osaavista työntekijöistä, myös lupamenettelyn tulee vastata 
tavoitteita. 

Helsingissä 24.1.2013 

Riitta Wärn Rauno Vanhanen 

Elinkeinoelämän keskusliitto EK Suomen Yrittäjät 

